钦定古今图书集成/明伦汇编/宫闱典/第033卷 > 景帝夏侯皇后
## 钦定古今图书集成/明伦汇编/宫闱典/第033卷 > 景帝夏侯皇后

按《晋书后妃传》：“景怀夏侯皇后，讳徽，字媛容，沛国谯
人也。父尚，魏征南大将军。母曹氏，魏德阳乡主。后雅
有识度，帝每有所为，必豫筹画。魏明帝世，宣帝居上
将之重，诸子并有雄才大略。后知帝非魏之纯臣，而
后既魏氏之甥，帝深忌之。青龙二年，遂以鸩崩，时年
二十四，葬峻平陵。武帝登阼，初未追崇，弘训太后每”
以为言。泰始二年，始加号谥。后无男，生五女。